pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-‘ก.แรงงาน’ เสริมสร้างศักยภาพเครือข่าย อสร. บูรณาการภารกิจ ก.แรงงาน ป้องกันและแก้ไขปัญหาการค้ามนุษย์ด้านแรงงาน
วันอังคารที่ 7 มกราคม 2563
‘ก.แรงงาน’ เสริมสร้างศักยภาพเครือข่าย อสร. บูรณาการภารกิจ ก.แรงงาน ป้องกันและแก้ไขปัญหาการค้ามนุษย์ด้านแรงงาน
ที่ปรึกษารัฐมนตรีว่าการกระทรวงแรงงาน เปิดการประชุมเชิงปฏิบัติการโครงการเสริมสร้างศักยภาพเครือข่ายอาสาสมัครแรงงานเพื่อบูรณาการภารกิจของกระทรวงแรงงาน และโครงการขับเคลื่อนกลไกเชิงนโยบายในการป้องกันและแก้ไขปัญหาการค้ามนุษย์ด้านแรงงานไปสู่การปฏิบัติ ปี 63
วันนี้ (7 ม.ค. 63) รศ.ดร.จักษ์ พันธ์ชูเพชร ที่ปรึกษารัฐมนตรีว่าการกระทรวงแรงงาน เป็นประธานพิธีเปิดการประชุมเชิงปฏิบัติการโครงการเสริมสร้างศักยภาพเครือข่ายอาสาสมัครแรงงานเพื่อบูรณาการภารกิจของกระทรวงแรงงาน และโครงการขับเคลื่อนกลไกเชิงนโยบายในการป้องกันและแก้ไขปัญหาการค้ามนุษย์ด้านแรงงานไปสู่การปฏิบัติ จังหวัดลําปาง ประจําปีงบประมาณ พ.ศ. 2563 ณ ห้องประชุมล้อมรัก โรงแรม ณ บ้านแม่ รีสอร์ท อําเภอเมือง จังหวัดลําปาง โดย ที่ปรึกษารัฐมนตรีว่าการกระทรวงแรงงาน กล่าวว่า “กระทรวงแรงงาน ได้เล็งเห็นความสําคัญของเครือข่ายอาสาสมัครแรงงาน (อสร.) ซึ่งเป็นกลไกในการขับเคลื่อนภารกิจหน้าที่ในการบริการด้านแรงงานไปสู่ประชาชนในพื้นที่ ชุมชน ทั้งระดับจังหวัด อําเภอ ตําบล และหมู่บ้าน เพื่อแก้ไขและตอบสนองความต้องการของประชาชน โดยบูรณาการจัดกิจกรรมบริการของหน่วยงานสังกัดกระทรวงแรงงานในจังหวัดไปให้บริการประชาชนในพื้นที่ เพื่อขยายโอกาสในการมีงานทํา เพิ่มทักษะฝีมือ เพื่อเป็นทางเลือกในการประกอบอาชีพ ให้คําปรึกษาแนะนํากฎหมายแรงงาน ประกันสังคม รวมทั้งเผยแพร่ประชาสัมพันธ์เอกสารด้านแรงงานให้แก่ประชาชนในพื้นที่ ชุมชน ได้รับบริการด้านแรงงานของหน่วยงานสังกัดกระทรวงแรงงานอย่างทั่วถึง ซึ่ง อสร. เป็นพลังขับเคลื่อนภารกิจกระทรวงแรงงาน ที่สําคัญ”
การประชุมในครั้งนี้ มีวัตถุประสงค์เพื่อให้เครือข่ายอาสาสมัครแรงงาน และเจ้าหน้าที่หน่วยงานสังกัดกระทรวงแรงงาน ได้รับทราบนโยบายแนวทางการขับเคลื่อนภารกิจกระทรวงแรงงาน ซึ่งเป็นการเพิ่มองค์ความรู้อันเป็นประโยชน์ให้กับเครือข่ายอาสาสมัครแรงงาน และเจ้าหน้าที่หน่วยงานสังกัดกระทรวงแรงงาน เกี่ยวกับภารกิจและข้อมูลข่าวสารด้านแรงงาน รวมถึงการขับเคลื่อนการป้องกันและแก้ไขปัญหาการบังคับใช้แรงงาน ปัญหาการค้ามนุษย์ด้านแรงงาน และปัญหาการใช้แรงงานเด็กในรูปแบบที่เลวร้าย เพื่อให้การบริการด้านแรงงานมีประสิทธิภาพมากยิ่งขึ้น และก่อให้เกิดการบูรณาการระหว่างหน่วยงานสังกัดกระทรวงแรงงานและเครือข่ายอาสาสมัครแรงงาน โดยมีกลุ่มเป้าหมายดําเนินการ ได้แก่ เครือข่ายอาสาสมัครแรงงาน จํานวน 100 คน พี่เลี้ยงอาสาสมัครแรงงานจากหน่วยงานสังกัดกระทรวงแรงงานจังหวัดลําปาง จํานวน 14 คน และเจ้าหน้าที่ผู้ปฏิบัติงานด้านการป้องกันการค้ามนุษย์ด้านแรงงาน จํานวน 14 คน
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
7 มกราคม 2563
รัฐบาลไทย-ข่าวทำเนียบรัฐบาล-ยธ. ประชุมคณะกรรมการมูลนิธิเพื่อช่วยเหลือเด็กและเยาวชนฯ
วันจันทร์ที่ 27 มีนาคม 2560
ยธ. ประชุมคณะกรรมการมูลนิธิเพื่อช่วยเหลือเด็กและเยาวชนฯ
นายธวัชชัย ไทยเขียว รองปลัดกระทรวงยุติธรรม เป็นประธานการประชุมสามัญประจําปี คณะกรรมการมูลนิธิเพื่อช่วยเหลือเด็กและเยาวชนในความดูแลของกรมพินิจและคุ้มครองเด็กและเยาวชน
เมื่อวันจันทร์ที่ ๒๗ มีนาคม ๒๕๖๐ เวลา ๑๓.๓๐ น.
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมสามัญประจําปี คณะกรรมการมูลนิธิเพื่อช่วยเหลือเด็กและเยาวชน
ในความดูแลของกรมพินิจและคุ้มครองเด็กและเยาวชน
โดยที่ประชุมได้ร่วมกันพิจารณาแนวทางการดําเนินงานของมูลนิธิ
ตลอดจนการให้ความช่วยเหลือเด็กและเยาวชนที่อยู่ในความดูแลของกรมพินิจ
และคุ้มครองเด็กและเยาวชนในด้านต่างๆ
โดยมีคณะกรรมการผู้ทรงคุณวุฒิ และผู้ที่เกี่ยวข้อง เข้าร่วมฯ
ณ ห้องประชุมกรมพินิจและคุ้มครองเด็กและเยาวชน ชั้น ๕
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร
รัฐบาลไทย-ข่าวทำเนียบรัฐบาล-นายกฯ พร้อมตัดสินใจใช้มาตรการเข้มข้นสูงสุด อาจกระทบประชาชนบ้าง แต่ขอให้อดทนร่วมมือก้าวผ่านวิกฤต
วันศุกร์ที่ 20 มีนาคม 2563
นายกฯ พร้อมตัดสินใจใช้มาตรการเข้มข้นสูงสุด อาจกระทบประชาชนบ้าง แต่ขอให้อดทนร่วมมือก้าวผ่านวิกฤต
นายกรัฐมนตรี พร้อมตัดสินใจใช้มาตรการเข้มข้นสูงสุด อาจกระทบประชาชนบ้าง แต่ขอให้อดทนร่วมมือก้าวผ่านวิกฤต
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และ รมว.กลาโหม ขอใช้เวลาช่วงนี้พิจารณาวางแผนทบทวนแนวทางรับมือกับการแพร่ระบาดของโรคโควิด19 หลังจากได้รับฟังความเห็นของผู้ทรงคุณวุฒิทางการแพทย์อย่างรอบด้าน และได้ออกมาตรการควบคุมการระบาดในระดับหนึ่งแล้ว เช่น ปิดสถานที่เสี่ยงต่อการแพร่เชื้อ รวมทั้งจะรับฟังข้อเสนอแนะจากทุกฝ่ายจนเห็นชอบร่วมกัน และพร้อมประกาศใช้มาตรการเข้มข้นสูงสุดหากถึงเวลาที่เหมาะสม เพื่อควบคุมการแพร่ระบาดของโรคอย่างเด็ดขาดและดูแลทุกชีวิตของพี่น้องประชาชนคนไทยให้ปลอดภัย ซึ่งรัฐบาลให้ความสําคัญเหนือสิ่งอื่นใด
อย่างไรก็ตาม นายกรัฐมนตรีย้ําว่า ทุกอย่างจะดําเนินการอย่างเป็นขั้นเป็นตอน เพื่อให้กระทบต่อประชาชนน้อยที่สุดและทําให้ทุกคนรู้สึกคุ้นเคยและสามารถปรับตัวได้ ขอเพียงมีความอดทนต่อความยากลําบาก พอเพียง เสียสละคํานึงถึงส่วนรวม และแบ่งปันความสุขความทุกข์ไปด้วยกัน เพราะภัยโรคระบาดครั้งนี้เป็น "ภัยของชาติ" ไม่ใช่ "ภัยของคนใดคนหนึ่ง" และเวลานี้ไม่ใช่เวลาของการ "เอาชนะทางการเมือง" แต่เป็นเวลา "เอาชนะภัยของชาติ" จึงขอเรียกร้องให้ทุกคนเข้าใจและจับมือกัน ส่วนเจ้าหน้าที่ทุกหน่วยงานจะต้องทําหน้าที่อย่างเข้มแข็งเต็มกําลังตามอํานาจหน้าที่ที่มีอยู่ พร้อมขอบคุณทุกกําลังใจที่มีให้นายกรัฐมนตรีและรัฐบาล เราจะสู้ไปด้วยกัน
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กบข. เดินหน้าเรื่อง Big Data จับมือ GBDi วิเคราะห์ข้อมูลสร้างโมเดลให้บริการสมาชิก
วันพุธที่ 20 พฤศจิกายน 2562
กบข. เดินหน้าเรื่อง Big Data จับมือ GBDi วิเคราะห์ข้อมูลสร้างโมเดลให้บริการสมาชิก
กบข. และ GBDi ลงนามบันทึกข้อตกลงความร่วมมือระหว่างสองหน่วยงาน เพื่อแลกเปลี่ยนข้อมูล ให้คําปรึกษาแนะนํา รวมถึงพัฒนาบุคลากรให้มีความรู้ด้าน Data Engineering, Data Science และ Business Intelligence
นายวิทัย รัตนากร เลขาธิการคณะกรรมการกองทุนบําเหน็จบํานาญข้าราชการ (กบข.) และ รศ.ดร.ธีรณี อจลากุล ผู้อํานวยการสถาบันการวิเคราะห์และบริหารข้อมูลขนาดใหญ่ภาครัฐ (GBDi) ลงนามบันทึกข้อตกลงความร่วมมือระหว่างสองหน่วยงาน เพื่อแลกเปลี่ยนข้อมูล ให้คําปรึกษาแนะนํา รวมถึงพัฒนาบุคลากรให้มีความรู้ด้าน Data Engineering, Data Science และ Business Intelligence โดยเฉพาะการร่วมกันสํารวจและวิเคราะห์ข้อมูลเพื่อจัดทําโมเดลสําหรับการนําเสนอบริการ สวัสดิการ การให้ความรู้ที่สอดคล้องกับความต้องการและเป็นประโยชน์แก่สมาชิก กบข.
นายวิทัย กล่าวว่า กบข. ได้นําเทคโนโลยีดิจิทัลเข้ามาเปลี่ยนแปลงองค์กรครั้งใหญ่ ครอบคลุมเรื่องการสื่อสาร การให้บริการ และ การบริหารองค์กร ที่ทําให้เกิดการใช้ข้อมูลขนาดใหญ่ ซึ่ง กบข. เชื่อมั่นว่าการวิเคราะห์ข้อมูลดังกล่าว โดยพิจารณาประกอบกับปัจจัยการเปลี่ยนแปลงของโลกในมิติต่าง ๆ ทั้งด้านเศรษฐกิจ สังคม และการเมือง จะทําให้ กบข. เข้าใจความต้องการและข้อจํากัดของสมาชิกในเชิงลึก ทําให้สามารถนําเสนอข้อมูลและบริการที่ตอบโจทย์สมาชิกแบบรายบุคคลได้อย่างแม่นยํา ในขณะเดียวกัน ข้อมูลดังกล่าวจะมีส่วนช่วยในการตัดสินใจลงทุน ทําให้ กบข. สามารถปรับนโยบายและกลยุทธ์การลงทุนได้อย่างรวดเร็วสอดคล้องต่อการเปลี่ยนแปลงสภาวะเศรษฐกิจทั้งในและต่างประเทศ
อนึ่ง การสนับสนุนจาก GBDi ซึ่งเป็นหน่วยงานรัฐที่จัดตั้งขึ้นภายใต้สังกัดของสํานักงานส่งเสริมเศรษฐกิจดิจิทัลเพื่อสนับสนุนให้เกิดการใช้ประโยชน์ข้อมูลสําหรับภาครัฐ ภาคธุรกิจ รวมถึงภาคการศึกษาและประชาชนได้อย่างเป็นรูปธรรม โดยเน้นการส่งเสริมความเป็นเลิศด้านการกํากับดูแลข้อมูลและการวิเคราะห์ข้อมูลขนาดใหญ่ในครั้งนี้ จะมีส่วนสําคัญในการสนับสนุนการทํางานของ กบข.ให้สามารถจัดเก็บและนําข้อมูลทั้งแบบออนไลน์และออฟไลน์ มาวิเคราะห์ได้อย่างรวดเร็ว เป็นไปตามมาตรฐาน ซึ่งจะช่วยให้ กบข. ประหยัดต้นทุนในการดําเนินงาน และสามารถบรรลุเป้าหมายในการเสริมสร้างความผูกพันและความพึงพอใจให้กับสมาชิก ผ่านกิจกรรมและบริการต่างๆ ได้ตามเป้าหมายที่วางไว้
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.1 ล้านคน มีมูลค่าสินทรัพย์สุทธิประมาณ 9.35 แสนล้านบาท (ข้อมูล ณ 31 ต.ค. 2562)
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เข้าร่วมการประชุมระหว่างประเทศว่าด้วยการล้มละลายข้ามชาติ (International Conference on Cross-border Insolvency) ณ นครซูโจว สาธารณรัฐประชาชนจีน
วันจันทร์ที่ 9 กันยายน 2562
ปลัดกระทรวงยุติธรรม เข้าร่วมการประชุมระหว่างประเทศว่าด้วยการล้มละลายข้ามชาติ (International Conference on Cross-border Insolvency) ณ นครซูโจว สาธารณรัฐประชาชนจีน
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เข้าร่วมการประชุมระหว่างประเทศว่าด้วยการล้มละลายข้ามชาติ (International Conference on Cross-border Insolvency) ณ นครซูโจว สาธารณรัฐประชาชนจีน
ในวันเสาร์ที่ ๗ กันยายน ๒๕๖๒ เวลา ๐๘.๓๐ น. ณ โรงแรม​ Le​ Méridien​ นครซูโจว สาธารณรัฐประชาชนจีน ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะประธาน UNCITRAL สมัยที่ ๕๒ และประธานคณะทํางานที่ ๕ ว่าด้วยกฎหมายล้มละลายของ UNCITRAL เข้าร่วมการประชุมระหว่างประเทศว่าด้วยการล้มละลายข้ามชาติ (International Conference on Cross-border Insolvency) ตามคําเชิญของสภาส่งเสริมการค้าระหว่างประเทศ (China council for the promotion of international trade) และสมาคมกฎหมายล้มละลายแห่งปักกิ่ง (Beijing bankruptcy law society) เพื่อส่งเสริมการพัฒนากฎหมายล้มละลายของสาธารณรัฐประชาชนจีน​ ให้รองรับและสอดคล้องกับรูปแบบของการค้าและการลงทุนระหว่างประเทศตามมาตรฐานสากลและมีประสิทธิภาพมากยิ่งขึ้น
โอกาสนี้ ปลัดกระทรวงยุติธรรม ได้แสดงปาฐกถาพิเศษเกี่ยวกับกฎหมายต้นแบบว่าด้วยการล้มละลายข้ามชาติและประเด็นที่เกี่ยวข้อง​ (UNCITRAL Model Law on Cross-Border Insolvency and Related Issues)​ อาทิ​ ภารกิจของ​ UNCITRAL​ ภารกิจและผลงานของคณะทํางาน​ ๕​ ว่าด้วยกฎหมายล้มละลายของ​ UNCITRAL​ โดยได้อธิบายถึงทฤษฎีและหลักการสําคัญของกฎหมายต้นแบบว่าด้วยการล้มละลายข้ามชาติ​ รวมถึงข้อสังเกตในการพัฒนากฎหมายภายในของแต่ละประเทศ​ โดยมีผู้ทรงคุณวุฒิ ประกอบด้วย ผู้พิพากษา​ ทนายความ​ ผู้ประกอบวิชาชีพด้านกฎหมาย​ อาจารย์จากมหาวิทยาลัยต่าง ๆ​ นักศึกษา​ นักวิชาการ​ รวมถึงผู้ประกอบอาชีพเกี่ยวกับการค้าและการลงทุนจากสาธารณรัฐประชาชนจีน​ เข้าร่วมฯ
รัฐบาลไทย-ข่าวทำเนียบรัฐบาล-นายกรัฐมนตรีพร้อมภริยา และคณะรัฐมนตรีร่วมพิธีมหามงคลบำเพ็ญพระราชกุศล และร่วมเจริญพระพุทธมนต์ถวายพระพรชัยมงคล
วันพุธที่ 20 กุมภาพันธ์ 2562
นายกรัฐมนตรีพร้อมภริยา และคณะรัฐมนตรีร่วมพิธีมหามงคลบําเพ็ญพระราชกุศล และร่วมเจริญพระพุทธมนต์ถวายพระพรชัยมงคล
นายกรัฐมนตรีพร้อมภริยา และคณะรัฐมนตรีร่วมพิธีมหามงคลบําเพ็ญพระราชกุศล และร่วมเจริญพระพุทธมนต์ถวายพระพรชัยมงคล
วันนี้ (20 กุมภาพันธ์ 2562) เวลา 18.00 น. ณ พระลานราชวังดุสิต พลเอก ประยุทธ์ จันทร์โอชา นายกรัฐมนตรี พร้อมด้วย รศ. นราพร จันทร์โอชา ภริยา และคณะรัฐมนตรีร่วมพิธีมหามงคลบําเพ็ญพระราชกุศลอุทิศถวายพระบาทสมเด็จพระพุทธเลิศหล้านภาลัย พระบาทสมเด็จพระปรมินทรมหาภูมิพลอดุลยเดช บรมนาถบพิตร และเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว
ในการนี้ สมเด็จพระเจ้าอยู่หัวทรงพระกรุณาโปรดเกล้าโปรดกระหม่อมให้ พลเอก สุรยุทธ์ จุลานนท์ องคมนตรี เป็นผู้แทนพระองค์ โดยมีสมเด็จพระอริยวงศาคตญาณ สมเด็จพระสังฆราช สกลมหาสังฆ ปริณายก เป็นประธานฝ่ายสงฆ์ และพระสงฆ์จํานวน 145 รูป ร่วมบําเพ็ญพระราชกุศลอุทิศถวายพระบาทสมเด็จพระพุทธเลิศหล้านภาลัย พระบาทสมเด็จพระปรมินทรมหาภูมิพลอดุลยเดช บรมนาถบพิตร และเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว
------------------------------------
รัฐบาลไทย-ข่าวทำเนียบรัฐบาล-รองนายกสมคิดตรวจเยี่ยม กษ.
วันจันทร์ที่ 16 กรกฎาคม 2561
รองนายกสมคิดตรวจเยี่ยม กษ.
“กฤษฎา” คิกออฟงานตามนโยบายรองนายกฯ สมคิด ภายใน 1 ส.ค. นี้ ดันปฏิรูปภาคเกษตรสู่รูปธรรม พร้อมบูรณาการภาครัฐและเอกชน แก้ปัญหาด้านเกษตรอย่างยั่งยืน
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังนายสมคิด จาตุศรีพิทักษ์ รองนายกรัฐมนตรี ตรวจเยี่ยมและติดตามความก้าวหน้าการดําเนินงานตามนโยบายของกระทรวงเกษตรและสหกรณ์ ว่า การหารือประเด็นสําคัญและติดตามความก้าวหน้างานตามนโยบายในวันนี้ ได้แก่ การปฏิรูปภาคเกษตร โดยการสนับสนุนให้เกษตรกรปรับเปลี่ยนไปปลูกข้าวโพดและมันสําปะหลังในพื้นที่ที่เหมาะสม แทนการปลูกข้าวนาปรัง รอบ 2 – 3 มีพื้นที่ราว 2 ล้านไร่เศษ ทางกระทรวงเกษตรฯ และกระทรวงพาณิชย์ได้เตรียมหารือภาคเอกชน ในการรับซื้อผลผลิตทางการเกษตร ทั้งข้าวโพด มันสําปะหลัง รวมถึงพืชอื่น ๆ เพื่อสร้างความมั่นใจให้เกษตรกรที่จะปรับเปลี่ยนไปปลูกพืชอื่นว่ามีตลาดรองรับแน่นอน ส่วนราคารับซื้อจะต้องไม่ต่ํากว่าราคาต้นทุนการผลิตและมากกว่าราคาข้าวที่เคยขายได้ นอกจากนี้ยังเตรียมมาตรการสนับสนุนด้านอื่น ๆ เพิ่มเติม อาทิ สนับสนุนปัจจัยการผลิต และเงินทุน เป็นต้น ขณะที่สถานการณ์ผลไม้ที่กําลังทยอยออกมาอย่างต่อเนื่อง กระทรวงเกษตรฯ มอบหมายให้กรมส่งเสริมสหกรณ์ทําหน้าที่เป็นเสมือนล้ง ในการรวบรวมผลไม้จากเกษตรกรนํามาบรรจุหีบห่อ จากนั้นส่งขายให้ผู้บริโภคโดยตรงผ่านไปรษณีย์ไทย ซึ่งถือเป็นการกระจายสินค้าและช่วยแก้ปัญหาสินค้าล้นตลาดด้วย
สําหรับการดําเนินงานด้านสหกรณ์ ได้เตรียมหารือธนาคารทั้งภาครัฐและเอกชน ในการสนับสนุนด้านเงินทุนเพื่อต่อยอดกิจการของสหกรณ์การเกษตรที่มีความเข้มแข็ง 800 แห่งทั่วประเทศ และในส่วนสหกรณ์ออมทรัพย์ ได้เตรียมตั้งคณะกรรมการเฉพาะกิจ ซึ่งประกอบไปด้วย กรมส่งเสริมสหกรณ์ ธนาคารแห่งประเทศไทย และสํานักงานคณะกรรมการกํากับหลักทรัพย์และตลาดหลักทรัพย์เพื่อเข้าไปกํากับดูแลกิจการให้มีประสิทธิภาพ มีการบริหารงานที่เป็นมืออาชีพ และมีความเข้มแข็งต่อไป
ขณะที่สถานการณ์ด้านราคายางพารายังทรงตัว ภายหลังการดําเนินงานมาตรการเสริมสร้างศักยภาพเพื่อขยายตลาดคู่ค้ายางพาราไทย ประสบผลสําเร็จเป็นอย่างดี มียอดการสั่งซื้อยางพาราเข้ามาเดือนละ 50,000 ตัน หรือประมาณปีละ 600,000 ตัน ส่วนมาตรการปรับเปลี่ยนการปลูกยางไปปลูกพืชอื่นตามความเหมาะสมของพื้นที่ ได้เพิ่มเป้าจาก 400,000 ไร่ เป็น 600,000 ไร่ โดยตั้งเป้าราคายางเฉลี่ยไม่น้อยกว่า 60 บาท/กิโลกรัม
อย่างไรก็ตาม กระทรวงเกษตรฯ ได้เตรียมแผนการดําเนินงานและสามารถดําเนินการได้ทันทีในวันที่ 1 สิงหาคมนี้ และคาดว่าจะเห็นผลความก้าวหน้าภายในวันที่ 15 สิงหาคม ซึ่งนายสมคิด จาตุศรีพิทักษ์ รองนายกรัฐมนตรี จะเข้ามาตรวจเยี่ยมอีกรอบหนึ่งด้วย นายกฤษฎา กล่าว
กลุ่มงานโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กองทุนเงินทดแทน เพิ่มสิทธิประโยชน์แก่ลูกจ้าง 9 ธ.ค.61
วันศุกร์ที่ 23 พฤศจิกายน 2561
กองทุนเงินทดแทน เพิ่มสิทธิประโยชน์แก่ลูกจ้าง 9 ธ.ค.61
รัฐบาลเตรียมบังคับใช้ พ.ร.บ.กองทุนเงินทดแทน ฉบับที่ 2 ปี 2561 ในวันที่ 9 ธ.ค.61 นี้
อังคารที่ 20 พ.ย.61
กองทุนเงินทดแทน เพิ่มสิทธิประโยชน์แก่ลูกจ้าง 9 ธ.ค.61
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมบังคับใช้ พ.ร.บ.กองทุนเงินทดแทน ฉบับที่ 2 ปี 2561 ในวันที่ 9 ธ.ค.61 นี้ โดยขยายการทดแทนและคุ้มครองให้แก่ลูกจ้างที่บาดเจ็บจากการปฏิบัติหน้าที่ ครอบคลุมไปถึงลูกจ้างในส่วนราชการและองค์กรไม่แสวงหากําไรจํานวนกว่า 1 ล้านคนด้วย โดยสิทธิประโยชน์ที่เพิ่มขึ้น เช่น ค่าทดแทนที่เพิ่มเป็นร้อยละ 70 ของค่าจ้าง และจ่ายให้ตั้งแต่วันแรกที่เจ็บป่วย เพิ่มค่าฟื้นฟูร่างกายเป็น 40,000 บาท ส่วนกรณีทุพพลภาพจากเดิมจ่ายทดแทนให้เป็นเวลา 15 ปี ขยายเป็นจ่ายให้ตลอดชีวิต และกรณีที่ลูกจ้างเสียชีวิตขยายเวลาจ่ายเงินทดแทนให้แก่ทายาทเป็น 10 ปี โดยรัฐบาลมุ่งหวังให้สิทธิประโยชน์นี้ช่วยลดความเหลื่อมล้ําและสร้างหลักประกันในชีวิตให้แก่แรงงานทุกคน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. เผยปี 2560 พัฒนา รพ.สต. ผ่านมาตรฐาน 5 ดาวได้ 1,668 แห่ง ตั้งเป้าครบ 9,826 แห่ง ภายใน 5 ปี
วันอังคารที่ 12 กันยายน 2560
สธ. เผยปี 2560 พัฒนา รพ.สต. ผ่านมาตรฐาน 5 ดาวได้ 1,668 แห่ง ตั้งเป้าครบ 9,826 แห่ง ภายใน 5 ปี
กระทรวงสาธารณสุข พัฒนา รพ.สต. 5 ดาว ได้ 1,668 แห่งในปี 2560 ตั้งเป้าพัฒนาให้ครบ ทั้ง 9,826 แห่งภายใน 5 ปี ให้มีดี 5 ด้าน คือบริหารดี ประสานงานดี บุคลากรดี บริการดี และประชาชนสุขภาพดี
กระทรวงสาธารณสุข พัฒนา รพ.สต. 5 ดาว ได้ 1,668 แห่งในปี 2560 ตั้งเป้าพัฒนาให้ครบ ทั้ง 9,826 แห่งภายใน 5 ปี ให้มีดี 5 ด้าน คือบริหารดี ประสานงานดี บุคลากรดี บริการดี และประชาชนสุขภาพดี
วันนี้ (12 กันยายน 2560) ที่ โรงแรมเซ็นทรา ศูนย์ราชการฯ กทม. นายแพทย์โสภณ เมฆธน ปลัดกระทรวงสาธารณสุข เปิดการประชุมสรุปผลการดําเนินงานการพัฒนาคุณภาพโรงพยาบาลส่งเสริมสุขภาพตําบล ประจําปี 2560 พร้อมมอบรางวัล รพ.สต.ต้นแบบ ระดับเขตสุขภาพ และรางวัลการประกวดคลิปวิดีโอในหัวข้อ“คลินิกหมอครอบครัวหมอประจําตัวของประชาชน” โดยมีผู้เข้าร่วมประชุมกว่า 2,000 คน ประกอบด้วย ผู้บริหาร ทีมประเมิน เจ้าหน้าที่ รพ.สต. และคลินิกหมอครอบครัว จากทั่วประเทศ
นายแพทย์โสภณ กล่าวว่า กระทรวงสาธารณสุข ได้พัฒนาสถานีอนามัยซึ่งเป็นหน่วยบริการระดับปฐมภูมิอยู่ใกล้ชิดประชาชนจํานวน 9,826 แห่งทั่วประเทศ ให้เป็นโรงพยาบาลส่งเสริมสุขภาพตําบล (รพ.สต.) เน้นพัฒนาคุณภาพระบบบริการสุขภาพและกระบวนการบริการ ตั้งเป้าให้ รพ.สต.ผ่านเกณฑ์คุณภาพ รพ.สต.ติดดาวทุกแห่งภายใน 5 ปี ซึ่งหน่วยบริการปฐมภูมิจะเป็นกลไกสําคัญที่จะช่วยให้ประเทศไทยบรรลุเป้าหมายประชาชนสุขภาพดี เนื่องจากเน้นการส่งเสริมป้องกันมากกว่ารักษา ช่วยให้เกิดสังคมสุขภาพดีอย่างยั่งยืน โดย รพ.สต.ที่ผ่านมาตรฐาน รพ.สต. ติดดาว 5 ดาว ต้องประกอบด้วย 5 ดี คือ1.บริหารดีเป็นการนําองค์กรและการจัดการดี ประกอบด้วย ภาวะผู้นํา การนําธรรมาภิบาล มีแผนกลยุทธ์ด้านสุขภาพ มีระบบรายงานกระบวนการที่สําคัญ2.ประสานงานดีภาคีมีส่วนร่วม ให้ความสําคัญกับประชากรกลุ่มเป้าหมาย ชุมชน และผู้มีส่วนได้ส่วนเสีย ทําให้ได้มาถึงปัญหาของชุมชน ประชาชนกลุ่มเป้าหมาย ฐานข้อมูลการบริการ ความร่วมมือ ความพึงพอใจ3.บุคลากรดีมีการจัดอัตรากําลังด้านสุขภาพ สร้างความผาสุก ความพึงพอใจ มีระบบพัฒนาการเรียนรู้ มีการเสริมพลังประชาชนและครอบครัวในการดูแลตนเอง4.บริการดีมีการจัดบริการครอบคลุมประเภทและประชาชนทุกกลุ่มวัย จัดบริการตามปัญหาชุมชน ในและนอกสถานบริการ และ5.ประชาชนสุขภาพดีเป็นการประเมินผลลัพธ์การทํางาน ทั้งในบทบาทของบุคคลและครอบครัวในการดูแลตนเอง ด้วยพฤติกรรม 5 อ. 2 ส. และผลลัพธ์ตามตัวชี้วัด รวมทั้งการมีนวตกรรม งานวิจัย การจัดการองค์ความรู้
นายแพทย์โสภณ กล่าวต่อว่า ในปีงบประมาณ 2560 ได้เริ่มดําเนินการเป็นปีแรก ตั้งเป้าให้มีรพ.สต. ที่ผ่านเกณฑ์การพัฒนาคุณภาพ รพ.สต.ติดดาว ร้อยละ 10 ผลการดําเนินงาน พบว่า รพ.สต.มีการประเมินตนเอง จํานวน 9,826 แห่ง ผ่านเกณฑ์การพัฒนาคุณภาพ รพ.สต.ติดดาว ระดับ 5 ดาว จํานวน 1,685 แห่ง คิดเป็นร้อยละ 17 สูงกว่าเป้าหมายที่ตั้งเป้า นับเป็นเรื่องที่น่าชื่นชมเป็นอย่างยิ่ง ดังนั้น เพื่อเป็นการยกย่องเชิดชูเกียรติและสร้างขวัญกําลังใจให้กับผู้ปฏิบัติงาน รพ.สต. และคลินิกหมอครอบครัว นําไปสู่การพัฒนาระบบบริการปฐมภูมิให้เป็นไปอย่างมีประสิทธิภาพ กระทรวงสาธารณสุขได้มอบรางวัลการพัฒนาคุณภาพ รพ.สต.ติดดาวมอบให้กับ รพ.สต.ต้นแบบ ระดับเขตสุขภาพจํานวน 12 แห่ง และสํานักงานสาธารณสุขจังหวัด 12 จังหวัดที่ รพ.สต. ในสังกัด และรางวัลการประกวดคลิปวิดีโอในหัวข้อ “คลินิกหมอครอบครัวหมอประจําตัวของประชาชน” ชนะเลิศระดับประเทศ รางวัลดีเด่นประเภทต่างๆ และรางวัลคลิปวีดีโอยอดเยี่ยม ระดับเขตสุขภาพ รวม 22 รางวัล
รัฐบาลไทย-ข่าวทำเนียบรัฐบาล-นายกรัฐมนตรีย้ำต่อรัฐมนตรีกลาโหมอาเซียนและประเทศคู่เจรจา ทุกฝ่ายต้องร่วมมือกันสร้างความมั่นคงอย่างยั่งยืน
วันจันทร์ที่ 18 พฤศจิกายน 2562
นายกรัฐมนตรีย้ําต่อรัฐมนตรีกลาโหมอาเซียนและประเทศคู่เจรจา ทุกฝ่ายต้องร่วมมือกันสร้างความมั่นคงอย่างยั่งยืน
นายกรัฐมนตรีย้ําต่อรัฐมนตรีกลาโหมอาเซียนและประเทศคู่เจรจา ทุกฝ่ายต้องร่วมมือกันสร้างความมั่นคงอย่างยั่งยืน
วันนี้ (18 พฤศจิกายน 2562) เวลา 13.00 น. ณ ห้องสีงาช้าง ตึกไทยคู่ฟ้า ทําเนียบรัฐบาล รัฐมนตรีกลาโหมอาเซียน รัฐมนตรีกลาโหมประเทศคู่เจรจา และเลขาธิการอาเซียน เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี เนื่องในโอกาสเยือนประเทศไทยเพื่อเข้าร่วมประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา ครั้งที่ 6 สรุปสาระสําคัญการหารือดังนี้
นายกรัฐมนตรีแสดงความขอบคุณประเทศสมาชิกอาเซียน ประเทศคู่เจรจาและสํานักเลขาธิการอาเซียนที่สนับสนุนให้การจัดการประชุมสุดยอดอาเซียน ครั้งที่ 35 และการประชุมสุดยอดที่เกี่ยวข้องเมื่อต้นเดือนพฤศจิกายนที่ผ่านมา ภายใต้แนวคิดหลักในการเป็นประธานอาเซียนของไทย คือ “ร่วมมือ ร่วมใจ ก้าวไกล ยั่งยืน” ประสบความสําเร็จด้วยดี เพื่อสร้างความเป็นหุ้นส่วนของความร่วมมือทั้งภายในและภายนอกอาเซียนให้เกิดขึ้นอย่างยั่งยืนในทุกมิติ ให้อาเซียนเป็นประชาคมที่มีประชาชนเป็นศูนย์กลางโดยไม่ทิ้งใครไว้ข้างหลัง
นายกรัฐมนตรีเห็นว่าความมั่นคงเป็นรากฐานสําคัญของการเจริญเติบโตทางเศรษฐกิจ ทุกฝ่ายต้องส่งเสริมความมั่นคงให้เกิดขึ้นอย่างยั่งยืน เพื่อร่วมกันเสริมสร้างประชาคมอาเซียน ให้สามารถจัดการกับภัยคุกคามด้านความมั่นคงที่สําคัญของภูมิภาค เช่น การก่อการร้าย อาชญากรรมข้ามชาติ ภัยพิบัติทางธรรมชาติ ปัญหาสิ่งแวดล้อมทางทะเล และภัยคุกคามทางไซเบอร์ ซึ่งนายกรัฐมนตรีขอให้นําหลักการภายใต้สนธิสัญญาไมตรีและความร่วมมือแห่งเอเชียตะวันออกเฉียงใต้ (TAC) มาใช้ให้เกิดประโยชน์ นอกจากนี้ไทยยินดีที่อาเซียนได้จัดทําเอกสารมุมมองของอาเซียนต่ออินโด-แปซิฟิก บนพื้นฐานของหลักการ 3M คือ ความไว้เนื้อเชื่อใจ การเคารพซึ่งกันและกัน เพื่อผลประโยชน์ร่วมกัน
นายกรัฐมนตรีชื่นชมบทบาทเวที ADMM และ ADMM-Plus ที่เป็นกลไกสําคัญในการเสริมสร้างความไว้เนื้อเชื่อใจในระดับยุทธศาสตร์ และขับเคลื่อนความร่วมมือด้านความมั่นคงในภูมิภาค ซึ่งหนึ่งในผลลัพธ์ที่เป็นรูปธรรมในปีนี้คือการบรรจุศูนย์แพทย์ทหารอาเซียนในกฎบัตรอาเซียนนั้นจะเป็นการยกบทบาทและขีดความสามารถของศูนย์แพทย์ทหารอาเซียน ในการสนับสนุนการบริหารจัดการภัยพิบัติของอาเซียนให้มีประสิทธิภาพมากยิ่งขึ้น
ในตอนท้ายนายกรัฐมนตรีอวยพรให้การจัดการประชุม ADMM-Plus ครั้งที่ 6 ในวันนี้ประสบความสําเร็จตามวัตถุประสงค์ เพื่อดํารงไว้ซึ่งสันติภาพ เสถียรภาพและความเจริญรุ่งเรืองของภูมิภาคต่อไปในอนาคต
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีเข้าร่วมในพิธีเปิดการประชุมประจำปีสภาเจ้าพนักงานบังคับคดีระหว่างประเทศ (Permanent Council of UIHJ) ณ สาธารณรัฐฝรั่งเศส
วันพฤหัสบดีที่ 29 พฤศจิกายน 2561
กระทรวงยุติธรรม โดยกรมบังคับคดีเข้าร่วมในพิธีเปิดการประชุมประจําปีสภาเจ้าพนักงานบังคับคดีระหว่างประเทศ (Permanent Council of UIHJ) ณ สาธารณรัฐฝรั่งเศส
กรมบังคับคดีเข้าร่วมในพิธีเปิดการประชุมประจําปีสภาเจ้าพนักงานบังคับคดีระหว่างประเทศ (Permanent Council of UIHJ) ณ สาธารณรัฐฝรั่งเศส
ในวันพฤหัสบดีที่ ๒๙ พฤศจิกายน ๒๕๖๑ เวลา ๐๙.๐๐ น. นางสาวรื่นวดี สุวรรณมงคล อธิบดีกรมบังคับคดี และกรรมการสภาเจ้าพนักงานบังคับคดีระหว่างประเทศ (UIHJ) และนางสาวอทิตยา ทองบุญ นิติกรชํานาญการพิเศษ กองบังคับคดีล้มละลาย ๔ เข้าร่วมในพิธีเปิดการประชุมประจําปีสภาเจ้าพนักงานบังคับคดีระหว่างประเทศ (Permanent Council of UIHJ) ณ Espace Niemeyer สาธารณรัฐฝรั่งเศส โดย Mr.Marc Schmitz ประธานสภาเจ้าพนักงานบังคับคดีระหว่างประเทศ กล่าวว่า บทบาทของเจ้าพนักงานบังคับคดี (Judicial Officer) มีความสําคัญต่อกระบวนการยุติธรรมและการเติบโตทางเศรษฐกิจเป็นอย่างมาก และถือว่าการทําหน้าที่ของเจ้าพนักงานบังคับคดีเป็นวิชาชีพที่มีความสําคัญอย่างยิ่งในการทําหน้าที่บังคับคดีตามคําพิพากษาหรือคําสั่งของศาล นอกจากนี้ เจ้าพนักงานบังคับคดียังต้องมีความรับผิดชอบต่อเจ้าหนี้ ลูกหนี้ และสังคม Mr.Marc Schmitz ยังกล่าวถึงความสําคัญของเทคโนโลยีและดิจิทัลต่อการทําหน้าที่ของเจ้าพนักงานบังคับคดี ด้วยถือเป็นเครื่องมือหรือกลไกสําคัญที่จะทําให้การบังคับคดีมีประสิทธิภาพยิ่งขึ้น และการนําปัญญาประดิษฐ์ AI มาใช้ในการทําหน้าที่ของเจ้าพนักงานบังคับคดีด้วย การเสริมสร้างศักยภาพของเจ้าพนักงานบังคับคดีอย่างต่อเนื่อง ถือเป็นประเด็นที่เจ้าพนักงานบังคับคดีทั่วโลกต้องให้ความสําคัญและดําเนินการ และ Mr.Marc Schmitz กล่าวว่าสมาชิกสภาเจ้าพนักงานบังคับคดีระหว่างประเทศต้องให้ความร่วมมือระหว่างกัน ทั้งนี้เพื่อพัฒนาวิชาชีพบังคับคดีให้มีมาตรฐานเป็นที่ยอมรับ และสามารถรองรับความท้าทายต่างๆ ที่จะเกิดขึ้นในอนาคต
ในพิธีเปิดเช้านี้ นางสาวรื่นวดี สุวรรณมงคล อธิบดีกรมบังคับคดี ในฐานะกรรมการสภาเจ้าพนักงานบังคับคดีระหว่างประเทศ ได้รับเชิญให้ขึ้นเวทีร่วมกับประธานและกรรมการในฐานะคณะกรรมการสภาเจ้าพนักงานบังคับคดี เพื่อต้อนรับผู้แทน จํานวนประมาณ ๑๖๐ คน จาก ๕๕ ประเทศที่เป็นสมาชิกสภาเจ้าพนักงานบังคับคดีระหว่างประเทศที่เข้าร่วมประชุมประจําปีครั้งนี้